ร้านนี้เข้าได้สองทางนะคะ จะเข้าทางนราธิวาสซอย 7 หรือจะเข้าทางฝั่งสาทรก็ได้ ปากซอยจะเป็นสถานทูตสิงคโปร์ค่ะ มีที่จอดรถแต่ก็มีจำกัดค่ะ ถ้ามากันเป็นหมู่คณะแนะนำให้นั่งรถมาด้วยกันจะสะดวกกว่า 

ร้านนี้เป็นอีกหนึ่งร้านอาหารอิตาเลียนที่ชอบมากๆ บรรยากาศร้านให้ความรู้สึกเหมือนไปทานข้าวบ้านเพื่อน มีที่นั่งทั้งด้านนอกในสวน ด้านใน และมีห้องส่วนตัวด้วยค่ะ ถ้าไปเย็นแนะนำให้จองไปก่อน เพราะอาจจะเต็ม กลางวันคนไม่เยอะมากเท่าเย็นค่ะ

อาหารอร่อยทุกอย่างทั้งพาสต้า จานหลักและพิซซ่า มื้อกลางวันทางร้านจะมีเมนูเซทอาหารกลางวันซึ่งถือว่าคุ้มมากค่ะ ราคามีตั้งแต่ 290 (2 คอร์ส) และ 390 (3 คอร์ส รวมชากาแฟ) และขนาดของอาหาร โดยเฉพาะพิซซ่าในเซทก็ไม่ได้เล็กลงจากไซส์ปรกติค่ะ ไม่แน่ใจว่าราคาเปลี่ยนรึนังเพราะไม่ได้ไปทานช่วงกลางวันนานแล้ว 

อาหารที่นี่ไม่ได้ตกแต่งอะไรเยอะ เสิร์ฟมาแบบเรียบง่าย แต่ได้รสชาติค่ะ อ่อ จะมีพิซซ่า Diavola ที่จะตื่นเต้นหน่อย เพราะจุดไฟมาบนหน้าพิซซ่าค่ะ สรุปแล้วไม่แพงเว่อร์ อร่อย แนะนำค่ะ